CELEX: 32017D1357
Language: hr
Date: 2017-07-19 00:00:00
Title: Provedbena odluka Komisije (EU) 2017/1357 оd 19. srpnja 2017. o objavi s ograničenjem u Službenom listu Europske unije upućivanja na normu EN 60335-2-9:2003, kako je zadnje izmijenjena s A13:2010, o posebnim zahtjevima za roštilje, pržila kruha i slične pomične aparate za kuhanje u skladu s Uredbom (EU) br. 1025/2012 Europskog parlamenta i Vijeća (priopćeno pod brojem dokumenta C(2017) 3168)

21.7.2017   
            
            
               HR
            
            
               Službeni list Europske unije
            
            
               L 190/14
            
         PROVEDBENA ODLUKA KOMISIJE (EU) 2017/1357
   оd 19. srpnja 2017.
   o objavi s ograničenjem u Službenom listu Europske unije upućivanja na normu EN 60335-2-9:2003, kako je zadnje izmijenjena s A13:2010, o posebnim zahtjevima za roštilje, pržila kruha i slične pomične aparate za kuhanje u skladu s Uredbom (EU) br. 1025/2012 Europskog parlamenta i Vijeća
   
      
         (priopćeno pod brojem dokumenta C(2017) 3168)
      
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (1), a posebno njezin članak 11. stavak 1. točku (a),
   uzimajući u obzir mišljenje odbora osnovanog člankom 22. stavkom 1. Uredbe (EU) br. 1025/2012,
   budući da:
   
               (1)
            
            
               Ako se nacionalnom normom na koju je upućivanje objavljeno u Službenom listu Europske unije uređuje najmanje jedan element sigurnosnih ciljeva utvrđen u Prilogu I. Direktivi 2014/35/EU Europskog parlamenta i Vijeća (2), pretpostavlja se da električna oprema namijenjena za uporabu unutar određenih naponskih granica izrađena u skladu s tom normom ispunjava te sigurnosne ciljeve.
            
         
               (2)
            
            
               Njemačka je u lipnju, a Norveška u srpnju 2014. podnijela službeni prigovor na normu EN 60335-2-9:2003, „Kućanski i slični električni aparati – Sigurnost – Dio 2-9: Posebni zahtjevi za roštilje, pržila kruha i slične pomične aparate za kuhanje”, kako je zadnje izmijenjena s A13:2010.
            
         
               (3)
            
            
               U službenim je prigovorima Njemačke i Norveške navedeno da odjeljak 11. „Grijanje” ne uključuje dovoljno odredbi koje se odnose na granične vrijednosti temperature dostupnih nefunkcionalnih površina. Točnije, normom se dopušta nekoliko izuzeća u pogledu graničnih vrijednosti temperature, pri čemu proizvođač može ovisno o veličini, obliku ili površini aparata udvostručiti granične vrijednosti temperature aparata ili ih ne primijeniti i pritom u najboljem slučaju staviti samo upozorenje ili oznaku. U tom smislu, na temelju odjeljka 7.1. norme zahtijeva se samo postavljanje upozorenja na površinu s najvišom temperaturom među dijelovima koji prelaze granične vrijednosti. Boje na oznaci upozorenja mogu se razlikovati od međunarodnih boja za upozorenje, što može zbunjivati korisnike. Osim toga, zbog nejasnoće zahtjeva u skladu s tom normom, ta se norma može protumačiti kao da je dopušteno izostaviti mjerenje povišenja temperature na određenim dijelovima proizvoda, zbog čega može doći do zanemarivanja ili udvostručavanja graničnih vrijednosti temperature za cijeli proizvod koje su primjenjive u skladu s tom normom. Kao rezultat toga rizik od opeklina za ljude i domaće životinje i dalje postoji, a norma kao takva ne bi trebala omogućivati pretpostavku o sukladnosti s Direktivom 2014/35/EU.
            
         
               (4)
            
            
               Nakon ispitivanja norme EN 60335-2-9:2003 kako je zadnje izmijenjena s A13:2010 u radnoj skupini za Direktivu o niskom naponu, koju čine stručnjaci iz dotičnog sektora, predstavnici država članica i dionici, Komisija i većina stručnjaka iz država članica podržale su tvrdnje Njemačke i Norveške. Stoga je zaključeno da norma ne ispunjava sigurnosne ciljeve iz točke 1. podtočke (c) Priloga I. Direktivi 2014/35/EU u vezi s točkom 2. podtočkom (b) tog Priloga.
            
         
               (5)
            
            
               Uzimajući u obzir potrebu za poboljšanjem sigurnosnih aspekata i u očekivanju odgovarajuće revizije te norme, upućivanje na normu EN 60335-2-9:2003 kako je zadnje izmijenjena s A13:2010 trebalo bi objaviti u Službenom listu Europske unije uz odgovarajuće ograničenje na temelju kojeg bi, u slučaju pozivanja na dijelove norme koji su obuhvaćeni tim ograničenjem, prestala vrijediti pretpostavka o sukladnosti,
            
         DONIJELA JE OVU ODLUKU:
   Članak 1.
   Upućivanje na normu EN 60335-2-9:2003 „Kućanski i slični električni aparati – Sigurnost – Dio 2-9: Posebni zahtjevi za roštilje, pržila kruha i slične pomične aparate za kuhanje” kako je zadnje izmijenjena s A13:2010 objavljuje se u Službenom listu Europske unije uz odgovarajuće ograničenje kako je utvrđeno u Prilogu.
   Članak 2.
   Ova je Odluka upućena državama članicama.
   
      Sastavljeno u Bruxellesu 19. srpnja 2017.
      
         
            Za Komisiju
         
         Elżbieta BIEŃKOWSKA
         
            Član Komisije
         
      
   
   
      (1)  SL L 316, 14.11.2012., str. 12.
   
   
      (2)  Direktiva 2014/35/EU Europskog parlamenta i Vijeća od 26. veljače 2014. o usklađivanju zakonodavstava država članica u odnosu na stavljanje na raspolaganje na tržištu električne opreme namijenjene za uporabu unutar određenih naponskih granica (SL L 96, 29.3.2014., str. 357.).
   
      PRILOG
      
         Objava naslova usklađene norme i upućivanja na nju za potrebe Direktive 2014/35/EU
      
      
                  Europska organizacija za normizaciju
               
               
                  Upućivanje na usklađenu normu i njezin naslov
               
            
                  Cenelec (1)
                  
               
               
                  EN 60335-2-9:2003
                  Kućanski i slični električni aparati – Sigurnost – Dio 2-9: Posebni zahtjevi za roštilje, pržila kruha i slične pomične aparate za kuhanje, kako je izmijenjena sljedećim izmjenama:
                  
                               
                           
                           
                              EN 60335-2-9:2003/A1:2004
                           
                        
                               
                           
                           
                              EN 60335-2-9:2003/A2:2006
                           
                        
                               
                           
                           
                              EN 60335-2-9:2003/A12:2007
                           
                        
                               
                           
                           
                              EN 60335-2-9:2003/A13:2010
                           
                        
            
                  Ograničenje:
                  Primjenom sljedećih dijelova norme EN 60335-2-9:2003, kako je zadnje izmijenjena s A13:2010, ne stvara se pretpostavka sukladnosti sa sigurnosnim ciljevima iz točke 1. podtočke (c) Priloga I. Direktivi 2014/35/EU u vezi s točkom 2. podtočkom (b) tog Priloga:
                  
                              —
                           
                           
                              bilješka (b) pod tablicom Z101 u odjeljku 11.,
                           
                        
                              —
                           
                           
                              dijelovi odjeljka 7.1. koji se odnose na bilješku (b) pod tablicom Z101,
                           
                        
                              —
                           
                           
                              dijelovi odjeljka 11.Z10x koji se odnose na ventilacijske otvore.
                           
                        
            
         (1)  Cenelec: Avenue Marnix 17, 1000 Brussels, Belgium. Tel. +32 25196871; faks +32 25196919 (http://www.cenelec.eu).